User Story is Worthless, Behavior is What We Need - CodeProject 13,050,606 members (85,622 online)
98.8K views32 bookmarked
Last Visit: 31-Dec-99 18:00 Last Update: 25-Jul-17 17:32Refresh1 Polisieman keer dat brood gesteel word | Maroela Media
ŉ Vrystaatse polisiebeampte, wat nie in daardie stadium aan diens was nie, het drie rowers in hul spore gestuit nadat hulle Woensdag ŉ broodafleweringsvoertuig by ŉ snoepwinkel wou beroof het.
Ao. Zweli Mohobeleli het gesê die drie mans het omstreeks 10:00 probeer om die voertuig by ‘n snoepwinkel in Grasslands naby Bloemfontein te beroof. “Die broodafleweringsvoertuig het by die winkel stilgehou toe die drie mans die bestuurder met ‘n vuurwapen gedreig het. Die rowers het die man van geld beroof,” het Mohobeleli gesê.
Die polisiebeampte het ingegryp, waarna die verdagtes op hom losgebrand het.
Die beampte het hulp ontbied en sy kollegas by die Bloemspruit-polisiekantoor het hom gehelp om twee van die mans aan te keer. Die polisie het beslag gelê op ‘n vuurwapen en geld. Een verdagte kon daarin slaag om weg te kom en die polisie is nog op soek na hom.
Die twee mans sal na verwagting Donderdag op aanklag van gewapende roof in die Bloemfontein-landdroshof verskyn.